**Peterd Község Önkormányzata Képviselő-testületének 11/2016.(XI.21.) önkormányzati rendelete a köztisztaságról, valamint a települési szilárd hulladékkal kapcsolatos helyi közszolgáltatásról és annak kötelező igénybevételéről szóló 9/2013(.IX.25.) önkormányzati rendelete módosításáról**

Peterd Község Önkormányzatának Képviselő-testülete az Alaptörvény 32. cikk (1) bekezdés a) pontjában foglalt feladatkörében eljárva, a hulladékról szóló 2012. CLXXXV. törvény (a továbbiakban: Ht.) 88. § (4) bekezdésében kapott felhatalmazás alapján a következőket rendeli el:

1.§ A 9/2013.(IX.25.) önkormányzati rendelet az alábbi alcímmel és 15.§-val egészül ki:

„9. Elkülönítetten gyűjtött hulladék szabályai”

15. § (1) Az elkülönítetten gyűjtött hulladék a közszolgálati által üzemeltetett hulladékgyűjtő

 pontra, hulladékgyűjtő udvarba, átvételi helyre, vagy a közszolgáltatás körébe tartozó

 hulladékot kezelő hulladékkezelő létesítménybe is szállítható, és ott a jogosultnak

 átadható, vagy külön gyűjtőedényben elhelyezhető.

(2) A település lakosai részére igénybe vehető hulladékudvarról a közszolgáltató a helyben szokásos módon és honlapján tájékoztatást nyújt. A nyitva tartás rendjét, a

 hulladékudvarban gyűjthető egyes hulladékokra és a hulladékudvar igénybevételi

 módjára és a mennyiségi korlátokra vonatkozó tájékoztatást a Közszolgáltató a

 honlapján és a hulladékudvarban közzéteszi.

(3) A Közszolgáltató a hulladékudvar üzemeltetési szabályzatában meghatározza a

 természetes személy ingatlanhasználó által a hulladékudvarban elhelyezhető

hulladékok mennyiségét. A természetes személy ingatlanhasználó e jogát csak úgy

gyakorolhatja, ha a hulladékgazdálkodási közszolgáltatási díjat megfizette.”

2.§ A rendelet a kihirdetést követő napon lép hatályba.

Koskáné Barka Ibolya Csalos Beáta

 polgármester jegyző

A rendeletet a képviselő-testület a 2016. november 10-i ülésén fogadta el. Kihirdetésre került 2016. november 21-én.

 Csalos Beáta

 jegyző